OpenLLM-France/wikimedia huggingface dataset:
# 2046

L'any 2046 (MMXLVI) serà un any comú que començarà en dilluns segons el calendari gregorià, l'any 2046 de l'era comuna (CE) i Anno Domini (AD), el 46è any del tercer mil·lenni, el 46è any del segle xxi, i el setè any de la dècada del 2040.

## Esdeveniments previstos
### Resta del món

* 2 d'agost - Eclipsi solar totalEclipsi solar del 2 d'agost

## Referències

* ↑ «Eclipsi Solar Total» (en anglès). [Consulta: 21 novembre 2018].
# Agrònoms

«Agrònoms» té aquests significats:
* Enginyer agrònom, per a la professió sobre l'agronomia.
* Agrònom, per als magistrats de l'antiga Grècia.
# Abadia de Flavigny

L'Abadia de Flavigny és un antic monestir benedictí, actualment ocupat pels Dominics, situat a Flavigny-sur-Ozerain, al departament de Côte-d'Or, a la regió de Borgonya-Franc Comtat, França.

## Benedictins

El monestir va ser fundat l'any 717 per Widerad. Segons els autors de la Gallia Christiana la nova abadia, posada inicialment sota el patronatge de Sant Praejectus, o Priest, bisbe de Clermont i màrtir, va ser edificada en l'indret on hi havia una fundació monàstica antiga, del temps de Clodoveu. El papa Joan VIII dedicà la nova església cap a l'any 877, moment a partir del qual el patronatge de Sant Pere fou prevalent.
La fama de Flavigny es devia a les relíquies que preservava i a la pietat dels religiosos. El monestir assolí la seva màxima reputació en el segle viii, en temps de l'abat Manasses, que Carlemany autoritzà a fundar el monestir de Corbigny. Manasses transferí des de Volvic cap a Flavigny les relíquies de Sant Praejectus.
El monestir també es conservaven les relíquies de Santa Regina, decapitada a la ciutat d'Alise (anomenada des de llavors Alise-Sainte-Reine).
El monestir fou reconstruït en el segle xvii i ocupat per Benedictins de la Congregació de Sant Maur, que treballaren en recerca de documents històrics de l'abadia, però els seus treballs van desaparèixer durant la Revolució francesa, moment en què l'abadia va ser dissolta.

## Dominics

El la dècada de 1840 Jean-Baptiste Henri Lacordaire va reconstruir i restaurar les restes del monestir i part dels seus antics terrenys, i va establir-hi un priorat de l'Orde dels Dominics.

## Bibliografia

* Herbermann, Charles, ed (1913). Catholic Encyclopedia. Robert Appleton Company.

## Enllaços externs

* Abadia de Sant Josep de Clairval a Flavigny Arxivat 2011-06-25 a Wayback Machine., situada prop de l'antiga abadia. (català) (francès) (anglès) (castellà) (alemany) (italià)
# Agripa Furi Fus

Agrippa Furi Fus (en llatí Agrippa Furius Fusus) va ser un magistrat romà del segle v aC. Formava part de la gens Fúria, una antiga gens romana d'origen patrici.
Va ser tribú amb potestat consolar l'any 391 aC just un any abans que Roma fos conquerida pels gals.

## Referències

* ↑ Titus Livi. Ab Urbe Condita V,32
* ↑ Fasti Capitolini
# Ajuntament de Terrassa

«Ajuntament de Terrassa» té aquests significats:
* Casa de la Vila (Terrassa), seu del govern municipal
* Govern municipal, pel que fa a la composició del consistori
# Abdullah Al-Buloushi

Abdullah Al-Buloushi (àrab: عبد الله البلوشي) (Al-Kuwait, 16 de febrer de 1960) és un exfutbolista kuwaitià de la dècada de 1980.
Fou internacional amb la selecció de futbol de Kuwait amb la qual participà a la Copa del Món de futbol de 1982.
Pel que fa a clubs, destacà a Al-Arabi SC.

## Referències

* ↑ 1982 FIFA World Cup Spain Arxivat 2011-10-07 a Wayback Machine.
* ↑ Abdullah Al-Buloushi a National-Football-Teams.com (anglès)
# Agustí de Miró i de Burguès

Agustí de Miró i de Burguès (Reus, 23 d'abril de 1798 – Reus, 14 d'octubre de 1849) va ser un militar català, fill d'Agustí de Miró i de Folch i germà de Josep de Miró i de Burguès.
De la família dels Miró ennoblida per Felip V, va néixer al Palau Miró, casal de la família. Va escollir la carrera militar, com un altre germà seu, Emili de Miró i de Burguès, i va ingressar a l'Acadèmia Militar el 1813 i l'any següent va entrar com a guàrdia de corps a la Guàrdia Reial. El 1822 va ser nomenat tinent de les milícies, i comandava el batalló que el 30 de juny de 1822 s'enfrontà amb la guàrdia Reial que en aquell moment, i propiciat per Ferran VII, intentà un cop de mà. Era d'ideologia liberal, i quan va caure el govern del Trienni, va haver d'emigrar amb la carrera suspesa, fins al maig de 1833. Va tornar a l'exèrcit, i era membre del batalló de Seguretat Pública a Reus, nomenat per l'alcalde Josep Maria Montemayor, amb el grau de capità, fins al desembre de 1834. El 1834 lluità a l'acció de Maials contra el capitost Carnicer. El 1835 va prendre part en diverses accions contra els carlins. El 1836 era tinent d'infanteria i aquell any i el 1837 va portar a terme accions a Olot, Vic i per tot el Camp de Tarragona. Fins al 1838 formà part dels batallons francs de Catalunya. Aquell any, perseguí partides carlines a Pontevedra i Ourense. El 1839 va ser ingressat a l'hospital d'Ourense per "cuidar sus dolencias". El 1840 va ascendir a capità, i es pronuncià amb els seus companys a favor de la constitució de 1837, i va formar part de la Junta de Govern d'aquella província. El 1843 era comandant i va ser destinat a Valladolid. Pel maig de 1846 va passar a Lleida, i a Zamora, des d'on va demanar la llicència per tenir la salut deteriorada. Va ser llicenciat el 1848. Estava en possessió de la creu i placa de l'Orde de Sant Hermenegild.

## Referències

* ↑ «Arxiu en Línia de Arxiu Històric Arxidiocesà de Tarragona». [Consulta: 12 març 2022].
* ↑ «Arxiu en Línia de Arxiu Històric Arxidiocesà de Tarragona». [Consulta: 12 març 2022].
* 1 2 Olesti Trilles, Josep. Diccionari biogràfic de reusencs. Reus: l'Ajuntament, 1992, p. 458.
* ↑ Rovira i Gómez, Salvador-J. Els nobles del Baix Camp (segle xix). Reus: Associació d'Estudis Reusencs, 2008, p. 170-171. ISBN 9788493410889.
# Akh (mitologia)

Akh va ser un dels elements de l'ésser humà per als antics egipcis, encara que va variar de significat al llarg de la història de la mitologia egípcia. Al principi va ser la inalterable unificació de Ka i Ba, els altres components de l'esperit en la mitologia egípcia, que creava la unió després de la mort del cos físic. En aquest sentit era com una mena de "fantasma".
Akh en jeroglífic :

## Creences posteriors

Després d'això va passar a ser part del Aj-Aj, el conjunt d'Akh d'altres persones, déus i animals. Amb aquest enfocament era l'aspecte que tindria la persona quan es reunís amb els déus en l'inframón, la Duat , sent immortal i inalterable.
Posteriorment el Ka va ser considerat com el canvi dins de l'Akh i del Ba després de la mort, el contrari a unir-se amb el Ba per esdevenir Akh. Dins d'aquesta creença l'Akh romania cert temps en l'inframón abans de tornar i ser reencarnat com Ca, amb un nou Ba.
La separació d'Akh i Ba i unió de Ka i Ba s'aconseguien després de la mort mitjançant els textos i encanteris funeraris, amb l'objectiu de portar força. Una vegada que això s'aconseguia, era segur que aquest individu no "moriria una segona vegada", una mort que suposaria la fi de l'existència.
Per als antics egipcis els components de l'esperit humà eren: Ib, Ka, Ba, Akh , Ren i Sheut.

## Vegeu també

* Ésser humà (Antic Egipte)
# Akersgata

Akersgata és un carrer d'Oslo, Noruega. Conté una sèrie d'edificis importants com l'edifici del Parlament de Noruega, diversos edificis governamentals al Regjeringskvartalet, la Trefoldighetskirken (Església de la Trinitat) i el Centralteatret.

## Referències

* ↑ «Oslo kommune – Gatenavn». Oslo kommune, 27-09-2006. Arxivat de l'original el 23 gener 2007.
# Agelau (fill de Damàstor)

Agelau (en grec antic Ἀγέλαος), segons la mitologia grega, va ser un fill de Damàstor. Era un dels pretendents de Penèlope, que, al retorn d'Odisseu, va oferir una llarga resistència davant l'heroi. Però al final va morir com tots els altres pretendents.

## Referències

* ↑ Apol·lodor. Biblioteca, "Epítomes" 7, 28
* ↑ «Homer, The Odyssey, Scroll 20, line 8». [Consulta: 8 juliol 2021].
* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 11. ISBN 8429741461.
# All the King's Men

«All the King's Men» té aquests significats:
* Literatura: All the King's Men (novel·la), novel·la de Robert Penn Warren
* Cinema:
** All the King's Men (pel·lícula de 1949), pel·lícula estatunidenca dirigida per Robert Rossen
** All the King's Men (pel·lícula de 2006), pel·lícula britànico-estatunidenca dirigida per Steven Zaillian
# Alfonso de Baena (pintor)

Alfonso de Baena o Jaime Alfonso de Baena fou un pintor suposadament originari de Baena que va florir al segle xv.
El mestre Jaime Alfonso apareix esmentat el 1460, 1470 i 1471 treballant als monestirs de Sant Jerònim de Belén i de la Vall d'Hebron. I el mestre Alfonso de Baena apareix el 1473 pintant el retaule de Sant Cugat del Vallès. El 1494 s'esmenta un ossari per Alfonso de Baena a l'església de la Merce de Barcelona. Els crítics pensen que és la mateixa persona, més que no pas un pare i un fill; Alfonso seria cognom.
Es diu que fou el primer que va utilitzar l'oli per pintar retaules. Precisament el retaule de Sant Cugat del Vallès és la seva obra més famosa, representant el martiri de Sant Emeteri.

## Referències

* ↑ Los cuatrocentistas catalanes (2 volum), per Salvador Sanpere i Miquel
# Alfons van Katwijk

Alphonsus Wilhelmus Franciscus Maria van Katwijk, anomenat Alfons o Fons van Katwijk (Oploo, Sint Anthonis, Brabant del Nord, 1 de desembre de 1951) és un ciclista neerlandès, professional entre 1976 i 1987.
El 1976, com a ciclista amateur, va prendre part als Jocs Olímpics d'Estiu de Mont-real. En el seu palmarès destaquen dues victòries d'etapa a la Volta a Espanya de 1978. Els seus germans Piet i Jan i la seva filla Nathalie també foren ciclistes professionals.

## Palmarès

* 1971
** 1r a la Fletxa del Sud
* 1975
** 1r a la Fletxa d'or (amb André Gevers)
* 1976
** Vencedor de 2 etapes de l'Olympia's Tour
* 1977
** Vencedor d'una etapa de la Volta a Aragó
* 1978
** Vencedor de 2 etapes de la Volta a Espanya
* 1979
** 1r al Campionat de Flandes
** Vencedor d'una etapa de l'Étoile de Bessèges
* 1982
** Vencedor d'una etapa dels Sis dies del Rin i de la Gouwe
* 1983
** Vencedor d'una etapa de la Volta als Països Baixos
** Vencedor d'una etapa dels Sis dies del Rin i de la Gouwe
* 1985
** Vencedor d'una etapa dels Sis dies del Rin i de la Gouwe

### Resultats a la Volta a Espanya

* 1978. 54è de la classificació general. Vencedor de 2 etapes

### Resultats al Giro d'Itàlia

* 1980. Abandona

## Referències

* 1 2 «VAN KATWIJK Fons (Alphonsus Wilhelmus Franciscus Maria)». [Consulta: 9 desembre 2022].
* ↑ «Olympedia – Fons van Katwijk». [Consulta: 9 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Fons VAN KATWIJK» (en italià). [Consulta: 9 desembre 2022].

## Enllaços externs

* Fitxa a sitiodeciclismo.net
# Afrotrichloris

Afrotrichloris és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

A juny de 2024, el gènere inclou només 2 espècies:
* Afrotrichloris hyaloptera Clayton
* Afrotrichloris martinii Chiov.

## Referències

* ↑ «Afrotrichloris Chiov.» (en anglès). [Consulta: 12 setembre 2024].
* ↑ «WFO Plant List | World Flora Online». [Consulta: 12 setembre 2024].
* ↑ «Afrotrichloris Chiov. | Plants of the World Online | Kew Science» (en anglès). [Consulta: 12 setembre 2024].
# Alicia Magos

Alicia P. Magos és una antropòloga i historiadora filipina, així com professora emèrita de la Universitat de les Filipines Visayas. Ha publicat obres extenses sobre la cultura de les Visayas Occidentals, especialment sobre Panay Bukidnon. Va ser receptora de la beca internacional a la recerca literària de la UNESCO i, el 1999, esmentada entre els deu millors professors Metrobank.

## Biografia

Es va graduar en antropologia a la Universitat de les Filipines Diliman el 1978 i, posteriorment, va aconseguir el seu doctorat en Filosofia en Estudis Filipins, el 1986, a la mateixa universitat.
La doctora Magos va iniciar la seva obra sobre el Sugidanon (explicar), poemes èpics de Panay, el 1992 gràcies a una beca del govern francès. Va enregistrar dos poemes èpics d'un xamana que els cantava anomenada Anggoran (de nom cristià, Preciosa “Susa” Caballero). El 1994 va seguir estudiant l'extensió de la disseminació dels poemes èpics a la zona central de Panay, descobrint un total de deu poemes diferents; aquests són els següents: Tikun Kadlom, Amburukay, Derikaryong Pada, Balanakon, Kalampay, Pahagunong, Sinagnayan, Humadapnon sa Tarangban, Nagburuhisan i Alayaw.
També va ser la primera acadèmica en investigar sobre el fenomen del binukot des d'una perspectiva sociopolítica, principalment quan va estudiar de manera extensiva la tradició ma-aram (Babaylan) en l'antiguitat.

## Obra

* Magos, Alicia P. «The Concept of Mari-it in Panaynon Maritime Worldview in Visayan Fisherfolks». VMAS, CSSP, UP Diliman, I, 1994.
* Magos, Alicia P. «Barko nga Bulawan: Tale of the Golden Boat in Panay Island». VMAS, CSSP, UP Diliman, II, 1994.
* Magos, Alicia P. «The Binokot (Kept-Maiden) in a Changing Socio-Cultural Perspective». Edukasyon. UP-ERP Journal, UP Diliman, 1995.
* Magos, Alicia P. «The Suguidanon of Central Panay, Danyag.». Journal of the Social Sciences & Humanities, UPV, 01-06-1996.
* Magos, Alicia P. The Enduring Ma Aram Tradition: An Ethnography Of A Kinaray A Village In Antique. Quezon City: New Day Publishing House, 1992. ISBN 9711005069.
* Magos, Alicia P. Ethnography of Calinaw, Iloilo (Tribal Community). Quezon City: UP/ERP-DECS/BNFE, 1995–1996.
* Magos, Alicia P. Ethnography of Magdalena, Iloilo (Hacienda Type Community). Quezon City: UP/ERP-DECS/BNFE, 1995–1996. ISBN 971-622-005-7.

## Referències

* ↑ «Biodata of Dr Alicia P Magos, 1997 SEAMEO-Jasper Fellowship Awardee», 20-03-2002. Arxivat de l'original el 2016-03-04. [Consulta: 5 maig 2016].
* ↑ Magos, Alicia P. «The Suguidanon of Central Panay, Danyag.». Journal of the Social Sciences & Humanities, UPV, 01-06-1996.
* ↑ Abrera, Maria Bernadette L. «Seclusion and Veiling of Women». Philippine Social Sciences Review, 60, 2008–2009. Arxivat de l'original el 2011-06-19 [Consulta: 27 novembre 2018].
# Amaury Capiot

Amaury Capiot (Tongeren, Limburg, 25 de juny de 1993) és un ciclista belga, professional des del 2015 i actualment a l'equip del Arkéa-B&B Hotels.
És fill del també ciclista Johan Capiot.

## Palmarès

* 2015
** 1r a la Gant-Menin
** 1r a la Remouchamps-Ferrières-Remouchamps
* 2015
** 1r a l'Omloop Mandel-Leie-Schelde
* 2022
** 1r al Gran Premi La Marseillaise
** Vencedor d'una etapa als Boucles de la Mayenne
* 2024
** Vencedor d'una etapa al Tour d'Oman

### Resultats al Tour de França

* 2022. 85è de la classificació general

## Referències

* ↑ «Team Arkea - Samsic». UCI.org. Union Cycliste Internationale. Arxivat de l'original el 7 gener 2021. [Consulta: 7 gener 2021].
* ↑ Odvart, James «Sport Vlaanderen-Baloise accueillera trois néo-pros» (en francès). Directvelo. Association Le Peloton, 23-09-2020 [Consulta: 23 setembre 2020]. «Trois coureurs de Sport Vlaanderen-Baloise vont quitter l'équipe : Amaury Capiot (Arkéa-Samsic), Milan Menten (Bingoal-Wallonie Bruxelles) et Edward Planckaert (Alpecin-Fenix). [Three riders from Sport Vlaanderen-Baloise will leave the team: Amaury Capiot (Arkéa-Samsic), Milan Menten (Bingoal-Wallonie Bruxelles) and Edward Planckaert (Alpecin-Fenix).]»

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Amaury Capiot a ProCyclingStats
# Amos (satèl·lit)

AMOS (en hebreu עמוס) és el nom d'una sèrie de satèl·lits de comunicacions israelians. Els satèl·lits AMOS són desenvolupats i construïts per Israel Aircraft Industries i operats per la companyia privada israeliana Spacecom.
* AMOS 1 va ser el primer satèl·lit de comunicacions israelià. El seu desenvolupament va ser basat en l'experiència obtinguda amb els satèl·lits de reconeixement Ofeq, en conjunt amb DASA i Alcatel Espace. Va ser llançat el 16 de maig de 1996 des del Centre Espacial Guaianès a Kourou, Guaiana francesa per un llançador Ariane. Es troba actualment en servei per a serveis de televisió de tipus DBS/DTH per la companyia Yes i per HBO i altres a Europa. Space Communications Ltd. (Spacecom) va tenir un gran èxit comercial en completar la capacitat de transmissió d'Amos 1 ràpidament i a més acumular sol·licituds addicionals, la qual cosa va motivar a la companyia a ampliar les seves activitats i iniciar la creació d'Amos 2, que és l'única propietària.
* AMOS 2 va ser llançat el 28 de desembre de 2003 des de Baikonur, Kazakhstan i dona servei a clients en tres diferents regions: l'Orient Mitjà (incloent Israel), Europa i la costa est dels Estats Units. Els serveis que prové aquest satèl·lit són: Distribució directa d'emissions de TV i ràdio; emissions de TV i ràdio a centres de comunicacions; distribució de serveis d'internet i transmissió de dades a xarxes de comunicacions.
Amos 1 i Amos 2 estan situats a prop l'u de l'altre, per crear una ubicació en comú, la qual cosa permet als usuaris de tots dos satèl·lits incrementar les seves opcions de comunicació sense haver d'adquirir o instal·lar antenes addicionals.
* AMOS 3 va ser llançat el 24 d'abril de 2008, aconseguint entrar en operació de manera reeixida. El satèl·lit, amb un cost de 170 milions de dòlars, està dissenyat per oferir major capacitat, major cobertura i enllaços millorats entre Europa, l'Orient Mitjà i la Costa est dels Estats Units. Romandrà actiu pels propers 18 anys. AMOS 3 reemplaçarà al satèl·lit AMOS 1. Està situat a 4°O en l'equador, igual que els seus germans Amos 1 i Amos 2.
* AMOS 4 està pautat per ser llançat a l'espai a mitjan any 2013.
* AMOS 5 va ser llançat l'11 de desembre de 2011 i ofereix cobertura sobre Àfrica, així com Europa i Orient Mitjà. Se situa en la longitud 17°E.
* AMOS 6 estava programat per ser llançat el 2016 i reemplaçaria al satèl·lit AMOS 2, però un incident de la companyia SpaceX que ho posaria en òrbita va causar la destrucció del satèl·lit; va ser fabricat per Israel Aerospace Industries.

## Referències

* ↑ After delay, Amos 3 satellite to launch into orbit on Monday
* ↑ Amos 5 satellite launched into space. Ynet
* ↑ Israel's domestic satellite industry saved. The Jerusalem Post. Consultat el 9 de juliol de 2012. (en anglès)
# Alstroemeria ligtu

Alstroemeria ligtu és una espècie de planta de la família de les Alstroemeriàcies que es distribueix per Xile i el Perú. És un planta herbàcia que es troba sobre sòls rics en matèria orgànica i amb una mica d'humitat i bon drenatge desenvolupant-se a ple Sol, a vessants i també a vegades en semiombra, sota arbres caducs o d'ombra mitjana. És una espècie que s'usa com a planta ornamental.

## Referències

* ↑ «Alstroemeria ligtu» a The Plant List. Data consulta: 05 de febrer de 2014.
# Alsény Keita

Alsény Keita (Conakry, 26 de juny de 1983) és un exfutbolista de Libèria, nascut a Guinea, de la dècada de 2000.
Jugà a les categories inferiors i a la selecció olímpica de Guinea. Posteriorment fou internacional amb la selecció de futbol de Libèria.
Pel que fa a clubs, destacà a Horoya AC, FUS Rabat i FC Luzern.

## Referències

* ↑ Nachrichten, Jüdische. «Nachrichten zum Rechtsextremismus».
* ↑ Alsény Keita a National-Football-Teams.com (anglès)
* ↑ AG, VADIAN.NET «Fussball: Alseny Keita spielberechtigt. Von tr; Quelle:pd» (en alemany). www.fussball.ch.
* ↑ « C'est ma maison » - 03/02/2010 - leParisien.fr
* ↑ Profile at footballdatabase.eu
# Anacroneuria tinga

Anacroneuria tinga és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: el Brasil.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Bispo & Froehlich, 2004. Aquatic Insects 26(3-4):194.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):172.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 27 novembre 2011].

## Enllaços externs

* Encyclopedia of Life (anglès)
# Bahram Xah ibn Toghril

Bahram Xah ibn Toghril fou un sultà seljúcida que va succeir al seu pare Toghril Xah a Kirman el 1170, proclamat per l'atabeg Muayyad al-Din Rayhan.
Al cap de poc temps de ser proclamat va haver de fugir davant el seu germà gran Arslanxah ibn Toghril. Va lluitar contra aquest durant més de tres anys amb diverses alternatives, fins a la seva mort el 1174/1175.

## Referències

* The Cambridge History of Iran Volum 5. Autor: J. A. Boyle. Editors: J. A. Boyle, John Andrew Boyle. Edició il·lustrada, reimpresa, reemesa. Editor: Cambridge University Press, 1968 ISBN 052106936X i ISBN 9780521069366
# The Bartons Arms

The Bartons Arms és un pub del High Street d'Aston (Birmingham, Anglaterra). Construït el 1901 per l'associació d'arquitectes de pubs James and Lister Lea per a Mitchells & Butlers, és un monument classificat en el grau II*.
És conegut per tenir unes parets especials que permetien als clients de classe mitjana veure els clients de la classe obrera a l'altra banda, tot i que els de la classe obrera no podia veure la gent de classe mitjana que els estaven mirant. Entre els que van ser-hi, destaquen Laurel i Hardy, que van anar-hi després d'actuar a l'antic Aston Hippodrome (adjacent a The Bartons Arms), els quals van ser fotografiats servint cervesa.
El 2002 la cerveseria Oakham Ales va adquirir el pub i el va restaurar. El 28 de juliol de 2006 l'edifici va patir desperfectes per culpa d'un incendi provocat per problemes elèctrics. Durant els disturbis d'Anglaterra de 2011, el pub va ser saquejat, se'n van trencar les finestres i s'hi va declarar un foc, que va ser apagat ràpidament; la policia hi va disparar fins a vuit trets.
The Bartons Arms apareix a la pel·lícula Felicia's Journey (1999) d'Atom Egoyan i a la novel·la The Last Viking: The Untold Story of the World's Greatest Heist (2006) de Ron Dawson, on la banda de lladres de la novel·la es reuneix al pub.

## Referències

* ↑ «Fire damages Victorian building» (en anglès). BBC News, 28-07-2006.
* ↑ Farncombe, Vicky. «Birmingham Riots: Night of terror for Barton Arms managers» (en anglès). Birmingham Mail, 13-08-2011. Arxivat de l'original el 2012-10-04. [Consulta: 6 agost 2012].
* ↑ Cowan, Mark. «Birmingham Riots: Police were fired at during Barton Arms looting» (en anglès). Birmingham Mail, 13-08-2011. Arxivat de l'original el 2012-10-04. [Consulta: 6 agost 2012].

## Enllaços externs

* Lloc web oficial Arxivat 2006-10-08 a Wayback Machine. (anglès)
             A Wikimedia Commons hi ha contingut multimèdia relatiu a: The Bartons Arms
# Apogon sangiensis

Apogon sangiensis és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 9 cm de longitud total.

## Distribució geogràfica

Es troba des de l'Àfrica oriental fins a Vanuatu, les Illes Ryukyu i Indonèsia.

## Referències

* ↑ AQUATAB.NET
* 1 2 FishBase (anglès)

## Bibliografia

* Bleeker, P. 1857. Bijdrage tot de kennis der ichthyologische fauna van de Sangi-eilanden. Natuurkd. Tijdschr. Neder. Indië v. 13: 369-380.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.